છેલ્લા ઘણા સમયથી ઇન્ટરનેશનલ અને ડોમે‌િસ્ટક એરપોર્ટ પર વીવીઆઇપી લોકોની અવરજવર વધી ગઇ છે, જેના કારણે સરદારનગર, શાહીબાગ અને નરોડા પોલીસ સ્ટેશનના પોલીસકર્મીઓને વીવીઆઇપીના બંદોબસ્ત માટે ખડેપગે રહેવું પડે છે. વીવીઆઇપીના બંદોબસ્તથી કંટાળીને સરદારનગર પોલીસ સ્ટેશનના પોલીસ ઇન્સ્પેક્ટરે વી. આર. પટેલે બદલીની માગ કરી છે. સ્પેશિયલ બ્રાંચ કે પછી કંટ્રોલરૂમમાં બદલી કરાવી આપવા મામલે તેમણે પોલીસ કમિશનર સમક્ષ અરજી કરી છે.